**Rhaglen Datblygu Gweithlu Gofal Cymdeithasol Cymru Sir Gaerfyrddin**

**Cynllun Cyfathrebu ac Ymgysylltu Rhaglen Datblygu Gweithlu Gofal Cymdeithasol Cymru [RhDGGCC] a'r Cynllun Ariannu Cyfleoedd Dysgu Ymarfer [ACDY]**

1. **Pwy yw ein rhanddeiliaid?**

Mae tua 190 o ddarparwyr gwasanaethau Oedolion a Phlant a sefydliadau rhanddeiliaid ledled Sir Gaerfyrddin. Mae'r tîm RhDGGCC yn cyfarfod â rhanddeiliaid allweddol ac ystod eang o ddarparwyr gofal er mwyn cynnal dadansoddiad o anghenion hyfforddi ar draws y sector.

Mae [Partneriaeth Gofal Gorllewin Cymru](https://www.wwcp.org.uk/) yn darparu llywodraethu strategol ac yn gyfrifol am ymgynghori ynghylch y cynllun blynyddol drwy ei Bwrdd Strategaeth Gweithlu Rhanbarthol.

|  |  |
| --- | --- |
| **Rhanddeiliad/Rhanddeiliaid Allweddol** | **Cwmpas** |
| Cyfarwyddwr - Yr Adran Cymunedau | * Arweinydd statudol |
| Cyfarwyddwr Rhanbarthol Arweiniol dros y Gweithlu | * Arweinydd y Gweithlu Rhanbarthol |
| Tîm RHDGGCC | * Yr holl ddarpariaeth Gweithlu Dysgu a Datblygu RHDGGCC a ACDY a ariennir |
| Penaethiaid gwasanaethau | * Plant a Phobl Ifanc, Iechyd Meddwl ac Anableddau Dysgu a Gwasanaethau Integredig |
| Hyfforddiant/Rheolwyr Gweithlu Cymru Gyfan | * Rheolwyr ac arweinwyr grant RHDGGCC |
| Gofal Cymdeithasol Cymru | * Strategaeth Genedlaethol ar gyfer y Gweithlu |
| Bwrdd Strategaeth Gweithlu Partneriaeth Gofal Gorllewin Cymru | * Cydweithio ac integreiddio rhanbarthol ac ymgynghori â'r sector/llywodraethu grant |
| Bwrdd Diogelu Rhanbarthol/Bwrdd Rhanbarthol VAWASW | * Diogelu Statudol a VAWASW |
| Coleg Sir Gâr | * Addysg Bellach ac Addysg Uwch |
| Prifysgol Abertawe | * Addysg Bellach ac Addysg Uwch |
| Y Drindod Dewi Sant | * Addysg Bellach ac Addysg Uwch |
| Coleg Sir Benfro | * Addysg Bellach ac Addysg Uwch |
| Bwrdd Iechyd Hywel Dda | * Cydweithio ac integreiddio rhanbarthol Fframwaith Sefydlu Cymru Gyfan Iechyd a Gofal Cymdeithasol ar y Cyd |
| Fforwm Gofalwyr | * Gofalwyr Sir Gaerfyrddin |

1. **Byddwn yn ymgysylltu â rhanddeiliaid trwy wneud y canlynol:**

* Mabwysiadu model partneru busnes gyda meysydd gwasanaeth a rhanddeiliaid allweddol
* Ymgysylltu ynghylch dadansoddi anghenion hyfforddi a gwerthuso'r ddarpariaeth hyfforddiant gydag ystod o ddarparwyr.
* Cwrdd wyneb yn wyneb â'r holl randdeiliaid allweddol o leiaf unwaith y flwyddyn (drwy fforymau/cyfarfodydd/arolwg ar gyfer darparwr a gofalwyr Oedolion a Phlant).
* Defnyddio cyfryngau electronig i ymgynghori a chynnal cyfathrebu dwy ffordd gyda'r holl randdeiliaid fel y bo'n briodol.
* Defnyddio arolygon / archwiliadau a chefnogi ymgynghoriad cenedlaethol i gasglu adborth gan randdeiliaid.
* Cynnal / cyfrannu at ddigwyddiadau ymgynghori gyda grwpiau fel y bo'n briodol i lywio strategaeth y gweithlu yn y dyfodol.
* Chwarae rhan weithredol ym mhob Fforwm Darparwyr; Fforwm Defnyddwyr a Fforwm Gofalwyr a digwyddiadau Partneriaeth a chyfarfodydd strategol.
* Cydweithio â Phartneriaeth Gofal Gorllewin Cymru, y Bwrdd Diogelu, prosiectau rhanbarthol Iechyd a Gofal Cymdeithasol ac eraill i drefnu digwyddiadau a chynadleddau rhanbarthol ac i lywio datblygiad rhanbarthol a chenedlaethol adnoddau Dysgu a Datblygu perthnasol sy'n cyd-fynd â'n cynllun RHDGGCC.

1. **Byddwn ni'n lledaenu gwybodaeth trwy wneud y canlynol:**

* Cynhyrchu dogfennau dwyieithog yn unol â pholisi Iaith Gymraeg CSC.
* Codi ymwybyddiaeth o wefan RHDGGCC a'r wybodaeth sydd ar gael yno.
* Sicrhau bod y wefan yn cynnwys gwybodaeth amserol a pherthnasol.
* Defnyddio rhestr bostio'r rhaglen i gyflwyno detholion gwybodaeth a rhaeadru gwybodaeth am gyfleoedd dysgu priodol. Ein bwriad yw cyhoeddi taflenni ar gyfer y cwrs 8 wythnos cyn yr holl ddigwyddiadau a drefnir.
* Gweithio gyda phartneriaid allweddol i gael mynediad i'w sianeli cyfathrebu a'u hyrwyddo.